**12. ПРИЕМАНЕ НА МОЛБИ ЗА ОСВИДЕТЕЛСТВУВАНЕ И ПРЕОСВИДЕТЕЛСТВУВАНЕ ОТ ТЕРИТОРИАЛНАТА ЕКСПЕРТНА ЛЕКАРСКА КОМИСИЯ И ДРУГИ ВЪВ ВРЪЗКА С ИЗВЪРШВАНЕ НА МЕДИЦИНСКАТА ЕКСПЕРТИЗА НА РАБОТОСПОСОБНОСТТА**

|  |  |
| --- | --- |
| **Административно обслужване – “фронт” офис** | **Административни звена, обслужващи издаването на акта – “бек” офис** |
| **Дирекция МД, отдел ОКМД - Регионална картотека на медицинската експертиза /РКМЕ/**  **лице за контакт:**  главен специалист  **телефон:** 064/886 219  **адрес:** гр. Плевен, ул. Георги Кочев №8а  **e-mail:** rzi@rzi-pleven.com  **приемно време:** всеки работен ден  8:00 – 12:00 и 12:30-16:30 ч. | **Дирекция МД, отдел ОКМД**  **лице за контакт:**  директор на Д МД  **телефон:** 064/828 009  **адрес:** гр. Плевен, ул. Данаил Попов №18  **e-mail:** rzi@rzi-pleven.com |

**І. ПРАВНО ОСНОВАНИЕ**

* Чл.101-чл.113 от Закона за здравето
* Правилника за устройството и организацията на работа на органите на медицинската експертиза на работоспособността и на регионалните картотеки на медицинските експертизи
* Правилника за устройството и дейността на РЗИ
* Правилник за структурата, организацията и дейността на РКМЕ – Плевен

**ІІ. ХАРАКТЕРИСТИКА**

*Цел:*

Целта на настоящата процедура е да се укаже реда и условията за явяване на лицата пред Трудовоекспертна лекарска комисия (ТЕЛК) за експертиза на временната и/или трайна неработоспособност.

*Предмет:*

Лицата подават молба в РКМЕ за:

* Освидетелстване, поради трайна загуба на работоспособността, продължаване на временната неработоспособност и трудоустрояване;
* Редовно преосвидетелстване, когато служебно повикано, лицето не се е явило в ТЕЛК;
* Преосвидетелстване, когато се иска промяна на датата на инвалидизирането, срока на инвалидизирането, противопоказните условия на труд или причинна връзка;
* Предсрочното преосвидетелстване за влошено или подобрено състояние;
* Преосвидетелстването по повод социални придобивки и други поводи, предвидени в нормативни актове.

**Дефиниция на основните понятия и институти, които се използват в настоящото описание на административната услуга**

Експертизата на временната неработоспособност и преценката за необходимостта от трудоустрояване се извършват от лекуващите лекари/лекари по дентална медицина, лекарските консултативни комисии (ЛКК), териториалните експертни лекарски комисии (ТЕЛК) и от Националната експертна лекарска комисия (НЕЛК).

Експертизата на трайно намалената работоспособност и определяне характера на заболяванията - професионален или общ, се извършват от ТЕЛК и НЕЛК.

Експертизата на степента на намалената възможност за социална адаптация на децата до 16-годишна възраст се осъществява от ДЕЛК и от НЕЛК.

Трудоустрояването на лица с временна неработоспособност и с трайно намалена работоспособност под 50 на сто се прави от лекуващите лекари и ЛКК, а на лица с 50 и над 50 на сто трайно намалена работоспособност - от ТЕЛК (НЕЛК).

Дейността по регистрация, обработка и съхраняване на здравната информация за освидетелстваните от ТЕЛК и НЕЛК лица се осъществява от **Регионални картотеки на медицинските експертизи (РКМЕ).** Регионалните картотеки на медицинските експертизи са структури в Дирекция „Медицински дейности” на РЗИ.

**ІІІ. ПРОЦЕДУРА ЗА ПРИЕМАНЕ НА МОЛБИ ЗА ЯВЯВАНЕ ПРЕД ТЕЛК**

*Компетентен орган:*

Регионална картотека на медицинската експертиза (РКМЕ) по постоянен адрес или по настоящия адрес, ако лицата са регистрирани на този адрес най-малко 3 месеца преди подаване на молбата.

*Заявител:*

Право да подаде молба за освидетелстване от ТЕЛК има всеки гражданин на Република България (негов законен представител/настойник), който може да представи медицинска документация доказваща здравословното му състояние.

**Нормативно установени изисквания, които трябва да бъдат изпълнени, за да бъдат прието документи за освидетелстване на ТЕЛК**

*Необходими документи:*

1. Заявление –декларация по образец.
2. Протокол на ЛКК/Медицинско направление от ОПЛ.

Забележка: В случаите, когато трайната неработоспособност не е предшествана от временна такава се представя Медицинско направление от личния лекар.

1. Цялостна медицинска документация /епикризи, консултации, изследвания/, доказваща здравословното им състояние.

*Вътрешен ход на процедурата:*

Лицата попълват заявление-декларация по образец, като прилагат към нея цялостна медицинска документация (епикризи, консултации, изследвания), доказваща здравословното им състояние, протокол на ЛКК (медицинско направление от личния лекар).

Заявлението-декларация се адресира до ТЕЛК чрез Регионалната картотека на медицинските експертизи (РКМЕ).

Заявлението-декларация и придружаващите я документи се подават във фронт-офиса на РКМЕ- Плевен и се завеждат в деловодната книга на РКМЕ и Единната информационна система за документооборот на РКМЕ от служителите. За всяко лице, което ще се освидетелства за първи път от ТЕЛК, се попълва (електронен) контролен картон, в който се отразява движението на медицинската документация.

Служителят във фронт офиса на РКМЕ дава на лицето картонче с входящият номер на документите в РКМЕ, който служи при необходимост за извършване на справка.

След приемане на заявлението-декларация в РКМЕ служителят в РКМЕ извършва проверка относно наличието на медицинско експертно досие или друга документация на името на това лице.

Заявлението-декларация и приложените документи се предават на Главен експерт РКМЕ, който в срок от (1) ден извършва проверка на изискуемите документи и поставя резолюция с мнение към коя ТЕЛК да бъдат насочени документите.

Служителите в РКМЕ изпращат документите за освидетелстване или преосвидетелстване на лицата на съответната ТЕЛК в срок 3 дни от получаването им.

Изпращането на документите в ТЕЛК става с изготвен от служителите в РКМЕ Списък на МЕД.

***Резултат от процедурата***

Резултата от изпълнението на процедурата по подаване на Заявление-декларация за явяване на ТЕЛК е осигуряване на възможност за осъществяване на медицинска експертиза на здравословното състояние на гражданите:

*Права и задължения на подалите документи за явяване на ТЕЛК лица:*

Лицата, подали Заявление-декларация за явяване на ТЕЛК имат право да бъдат освидетелствани или преосвидетелствани от ТЕЛК по района на постоянния им адрес или по настоящия им адрес, ако са регистрирани на този адрес най-малко 3 месеца преди подаване на молбите в РКМЕ. Председателят на ТЕЛК съобщава на лицата с писмо с обратна разписка деня на прегледа и изследванията и консултациите, които трябва да направят;

Териториалните експертни лекарски комисии освидетелстват и преосвидетелстват лицата в 3-месечен срок от постъпване на документите при тях. При временна неработоспособност, която продължава, срокът за освидетелстване е 15 дни от датата на постъпване на документите в ТЕЛК.

Лицата, които по медицински показания не са в състояние да се явят в ТЕЛК, се освидетелстват на място (в дома, в болнично или друго заведение). Това обстоятелство се доказва с медицинско удостоверение, издадено от лекуващия лекар или вписано в протокола на ЛКК (направлението на личния лекар).

*Такси:*

Не се дължат такси за приемане на молби за освидетелстване или преосвидетелстване от ТЕЛК.

**IV. ОБРАЗЦИ И ФОРМУЛЯРИ**

* Заявление-декларация по образец